Geen borgtog vir Esau, skoonseun - Misdaad - Republikein
Tuesday, August 11th, 23:07:48
Geen borgtog vir Esau, skoonseun
Die oudminister van visserye en mariene hulpbronne, mnr. Bernhard Esau, en sy skoonseun, mnr. Tamson Hatuikulipi, is vanoggend borgtog in die Windhoek-landdroshof geweier.
Jemima Beukes van Namibian Sun, Republikein se susterkoerant, berig landdros Duard Kesslau is van mening die staat het ’n sterk saak teen die tweetal.
Volgens die landdros kan die beweerde plundering van die land se minerale hulpbronne nie geduld word nie.
Mense het vertroue in die regstelsel verloor deur die veronderstelling dat beskuldigdes wat van witboordjiemisdade verdink word altyd op borgtog vrygelaat behoort te word, het Kesslau gesê.
Die mans word saam met mnre. Sacky Shanghala, die oudjustisieminister, James Hatuikulipi, Ricardo Gustavo en Pius Mwatelulo, van die grootskaalse plundering van Namibiese viskwotas ten bedrae van etlike miljoene Namibiese dollar beskuldig.